Vier sterf op N1 by MusinaDie twee vragmotors het reg van voor gebots. (Foto: Dept. van vervoer: Limpopo) Vier mense is dood in ŉ trompop botsing tussen ŉ ligte Kia-vragmotor en ŉ motor op die N1-suid naby Musina in Limpopo. Die vragmotorbestuurder het glo ŉ ander voertuig verbygesteek toe hy reg van voor teen ŉ ander vragmotor gebots het, sê Mike Maringa, woordvoerder van die departement van vervoer in Limpopo. Vier insittendes in die Kia-vragmotor, onder wie die bestuurder, is in die botsing dood. Die pad was ure lank gesluit vir verkeer terwyl die toneel opgeruim is en motoriste moes tydelik van alternatiewe roetes gebruik maak.